મોટાભાઇ કિશન નાથ અને બહેન જીવન પરમારને ગુમાવનાર નાનાભાઇ ચંદુભાઇ નાથે વધુમાં જણાવ્યું હતું કે, પોર ગામમાં રહેતી બહેન જીવનબહેન લાલાભાઇ પરમાર તેનાચાર સંતાનો રાણી, કાલી, મોહન અને પૂજાને લઇને શુક્રવારે સાંજે રક્ષાબંધન કરવા માટે આવી હતી. શનિવારે બપોરે પરિવાર સાથે મળીને ઉત્સાહભેર રક્ષાબંધન મનાવી હતી અને બે ભાઇઓએ ભેગા થઇને રક્ષાબંધન પર્વે સાડી ભેટમાં આપી હતી. પરંતુ ભાઇઓએ આપેલી સાડી બહેનની ખાપણ બની ગઇ હતી. સોમવારે રાત્રે બનેલી ઘટનામાં પોલીસની વાને બહેન અને ભાઇને કચડી નાંખતા બહેનના ચાર માસૂમ બાળકોને અને ભાઇની માસૂમ દીકરી (ઉ.વ. ૪)ને નોંધારા થઇ ગયા છે.